**Ingurumen, Lurralde Plangintza eta Etxebizitza Sailaren aurrekontua % 7,2 gehitu da eta 205,9 milioi ditu aurten**

* **Etxebizitza-politikek 327,5 milioi izango dituzte Sailaren programari (126,9) Alokabide (77,8) eta Visesa (122,7) sozietate publikoen aurrekontuak batzen bazaizkio**

Ingurumen, Lurralde Plangintza eta Etxebizitza Sailak 205,9 milioi euroko aurrekontua izango du 2018an. 2017ko gastu erabilgarriaren % 7,2ko gehikuntza da hori. Eusko Jaurlaritza osoan ehunekoetan gehien hazi den saila da.

Kantitate garrantzitsuena oro har etxebizitzaren arloari dagokio, 126,9 milioi eurorekin; zenbateko hori 327,5 milioitara igotzen da Alokabide eta Visesa sozietate publikoen aurrekontuak batzen badira.

Ingurumenaren arloak, berriz, 64,9 milioi kudeatuko ditu eta Lurralde Plangintzarenak, 7,9 milioi.

**INGURUMENA**

Ingurumenaren arloa ekitaldi honetarako finkatutako 6 helburu estrategikoren inguruan antolatzen da.

1. **Ondare Naturalaren Babesa** (ondarenaturala, Urdaibaiko erreserba, Txingudiko badia leheneratzea, ingurumen-leheneratzeak, KEB-Natura 2000 Sarea, ikerketa**-**proiektuak, lurraldea zaintzea, geodibertsitatea), Ondare NaturalarenZuzendaritzaren 4,4 milioi euroko eta Ihoberen 130.000euroko aurrekontuarekin.
2. **Karbono gutxiko ekonomia eta baliabideetan efizientea.** Ekonomia zirkularreko, hondakinen kudeaketako eta klima-aldaketako jarduketek ia 2 milioi euroko aurrekontua dute (Ondare NaturalarenZuzendaritzaren **400.000** **euro** eta Ihoberen **1,5** **milioi**).
3. **Ingurumen osasungarria. Ingurumen-kalitatea**, ia 3 milioi euroko aurrekontua duena (**2.682.950 euro** Ingurumen Administrazioko Zuzendaritzatik eta **1.217.189** euro Ihobetik). Barnean hartzen ditu airearen kalitate-sarea, lurzoru kutsatuengatik edo industria-aurriengatik degradatutako eremuak berritzea eta ingurumen-inpaktuari buruzko ebaluazioa egiteko lanentzako laguntza.
4. **Lurraldearen iraunkortasuna**, **2,08** **milioi** eurokoaurrekontuarekin.
5. **Ingurumen-integrazioa. Ingurumen-hezkuntza**, ia **4 milioi** dituena (Ondare Naturalaren Zuzendaritzaren **1.978.617** **euro** eta Ihoberen **1.900.010** ).
6. **Ingurumen-integrazioa. Ingurumen-administrazioaren hobekuntza**, **1,7 milioirekin**.

Bestetik, **Uraren Euskal Agentzia-URAk** **42,8** **milioi euroko** aurrekontua du, horietatik **37,4** **milioi** Sailak egiten duen ekarpenetik datoz. Baina badaude diru-sarrera propioen **4,6** **milioi** eta beste diru-laguntza batzuetako 750.000 euro ere.

2018ko jarduketa nagusiak izango dira **antolamenduko, bideratzeko eta uholdeen aurka babesteko obrak**, **ibilguak** **mantentzeko eta konpontzeko** proiektuak, uholdeetatik prebenitzeko sistemaren hobekuntza eta **hondakin- eta saneamendu-urak biltzeko** esku-hartzeak.

**Beste erakunde batzuetarako** (batik bat partzuergo, udal eta beste erakundeetarako) **inbertsio-jarduketak ere gauzatuko ditu** uren hornikuntza eta saneamenduaren arloan, **12,9 milioi eurokoak**.

**LURRALDE** **PLANGINTZA**

Lurralde Antolamendu eta Hirigintzako programari 7,9 milioi euroko aurrekontua esleitzen zaio. Haren jarduketek hiru ardatz dituzte:

1. **Lurralde-plangintza**, 1,4milioiko zuzkidurarekin helburu hauek lortzeko: lurralde orekatu, kohesionatu eta iraunkor baten aldeko apustua eta paisaiaren balioa azpimarratzea.
2. **Hirigintza eta hiri-berroneratzea**, 5 milioiko aurrekontuarekin.
3. **Lurraldeko informazio geografikoa**, 800.000 euro dituena.

**ETXEBIZITZA**

**Etxebizitzaren arloari** dagokionez, Sailaren aurrekontua **126,98 milioi eurokoa** da, hots, % 4ko gehikuntza 2017aren aldean. Baina ekitaldi honetarako etxebizitzaren arloko zuzeneko gastu-politiken aurrekontu-ahalmena zehazteko, Visesa eta Alokabide sozietate publikoen aurrekontuak gehitu behar ditugu analisian. Horrela, 2018rako, Visesak **122,7** **milioi** euroko gastu-aurrekontua du (2017an baino % 3 gehiago) eta Alokabidek **77,8** **milioi** eurokoa (2017an baino % 6 gutxiago).

Guztira, etxebizitzako gastu-aurrekontua, Saila eta hari atxikitako sozietate publikoak batuta, **327,5** **milioi** eurokoa da.

Guztizko zifra horretatik, % **62** alokairu-politikei zuzenean egozteko gastua da, eta % 26 hiri-birgaitzeko politikei egozteko gastua. Eta azken hori deskontatuta, etxebizitza-programaren zuzeneko gastuaren % **84** alokairu-politikei esleitzen zaie: hots, Etxebizitzari buruzko Legean finkatutakoaren gainetik.

Zehazki, etxebizitza-erakunde publikoen ekimenaren % 81 alokairu-politiketara bideratzen da.

Etxebizitza-programak hiru helburu ditu:

1. **Etxebizitzari buruzko Legea erregelamenduz garatzea eta Etxebizitzarako Eskubide Subjektiboa (EES) bermatzea.** Eskubide hori asetzeko, 2018an alokairuko etxebizitzak esleituko dira Alokabidek kudeatutako parke publikoa txandakatuta, Biziguneren atzemate berrien bidez, etxebizitza sozialak eta zuzkidura-bizitokiak esleituta eta etxebizitzarako prestazio ekonomikoak (EPEak) ordainduta. Ekitaldia ixtean, kalkulatzen da **2.500 etxek** izango dutela aitortua EESa. Prestazio ekonomiko horiek estaltzera bideratutako partida 2 milioi eurora zabal daitekeen partida batez hornitu da.
2. **Alokairuaren bultzada**, eraikuntza berriaren bidez, etxebizitza hutsak atzemanda eta alokairua ordaintzeko zuzeneko laguntzen bidez. 2018rako helburua da Bizigune programak **atzemandako** **5.400** **etxebizitzatara** iristea (partida % 8 igotzen da, 26 milioietaraino, eta etxejabeei ordaindu behar zaien gehieneko errenta 600 eurora igotzen da egungo 525etatik), eta beste **400** **etxebizitzatara** ASAP programaren bidez.
3. **Bizitegi-parkearen birgaitzea bultzatzea.** Datorren urtean, etxebizitzako gastuaren **3** **eurotik ia 1** **hiri-birgaitzeko** politiketara bideratuko da. Politika horiekin gure etxebizitza-parke zaharkitua berritu nahi da, irisgarritasuna, energia-eraginkortasuneko eta bizigarritasuneko baldintzak hobetuta eta auzo degradatuenetan bizi diren pertsonen gizarteratzea erraztuta.

**Eraikinen Ikuskapen Teknikoen** (EITen) bultzada indartuko da, arlo horretan udalei laguntza emanik eta **irisgarritasunaren** arloan ahalegin handiagoa eginez. Horrela, **Birgaitzeko Renove Planak** irisgarritasuneko eta hiri-berroneratzeko jarduketa guztiak bilduko ditu, efektu biderkatzailez eragiteko sektoreko jarduera ekonomikoan eta merkatu-hobi berri honi lotutako enplegua mantentzean eta sortzean.

2018an **21** **milioi** euro izango ditu etxejabeei eta auzokide-elkarteei **15.000** **etxebizitza** birgaitzen laguntzeko. Eraikin taldeen energia-eraginkortasunaren hobekuntza espezifikorako **6,4** **milioi euro** jaso dira, **1.322** **etxebizitzatara** iristeko helburuarekin. Beste 6,4 milioi euro udalek **irisgarritasunaren** arloan eta hiri-espazioetan eraikuntza-oztopoak ezabatzeko **140** **proiektu berri** finantzatzera bideratuko dira. Sestao Berrik **1,9** **milioi** euro jasoko ditu Sestaon berroneratze-jarduketak egiteko. Eta Visesak, **5,9** **milioi** euro gastu konprometituetan 2019 arte, Vitoria-Gasteizeko **Koronazio auzoaren** birgaitze integrala egiteko.

Vitoria-Gasteiz, 2017ko azaroaren 7a